


















06.1
CYNLLUNIAU GWELLA RHAGLEN
(Cyfeiriwch at Adran 06.1A am Nodiadau Canllaw ar y Weithdrefn Cynllun Gwella Rhaglen (PEP), ac at Adran 06.1B am y Templed Israddedig ac Adran 06.1C am y Templed Ôl-raddedig)

Cyflwyniad

1 Gwaith monitro blynyddol ar y rhaglenni yw conglfaen proses sicrhau ansawdd y Brifysgol ac mae’n gymwys i’r holl raglenni a gynigir gan Brifysgol Metropolitan Caerdydd y dyfernir cymhwyster ffurfiol, cydnabyddedig ar eu cyfer. Rhoddir pwyslais ar nodi materion a’r camau a gymerir i fynd i’r afael â nhw, a thrwy hynny hyrwyddo dull gwella ansawdd. Mae’r gwerthusiadau’n ganolog i’r gwaith o fonitro rhaglenni ac yn ffurfio sail ar gyfer pob Adolygiad cyfnodol a dewisol o Raglenni. Gall Arholwyr Allanol, cyrff dyfarnu allanol, adolygwyr ac aseswyr graffu ar y gwerthusiadau.

Pwrpas

2 Bwriad y broses hon yw:

1 darparu trosolwg cyflawn o’r broses o wella ansawdd ar gyfer pob rhaglen mewn portffolio academaidd dynodedig dros flwyddyn o’u gweithredu;
2 rhoi cyfle i dimau rhaglenni fyfyrio ar weithrediad y rhaglenni hynny;
3 annog timau rhaglenni i weithio mewn modd gwella ansawdd ac i ennyn ansawdd a safonau uchel;
4 caniatáu trosolwg sefydliadol o iechyd academaidd Prifysgol Metropolitan Caerdydd;
5 darparu cofnod o ansawdd uchel, fel rhan o system sicrhau ansawdd Prifysgol Metropolitan Caerdydd, ar gyfer cyrff allanol perthnasol;
6 sicrhau ac adlewyrchu cysylltiadau â chynlluniau’r sefydliad a chynlluniau’r Ysgol.

Gweithdrefn (mae Nodiadau Canllaw sy’n ehangu ar y weithdrefn yn Adran 06.1A)

3 Mae’r broses yn seiliedig ar gael pob Cyfarwyddwr Rhaglen (a thîm rhaglen) i gwblhau gwerthusiad blynyddol.

4 Er y gall y gwerthusiad ei hun gael ei lunio gan dîm y rhaglen mewn mannau ymgysylltu a nodwyd drwy gyfarfod priodol o Bwyllgor y Rhaglen, bydd y gwaith yn digwydd drwy gydol y flwyddyn academaidd y mae’r gwerthusiad yn gysylltiedig â hi. Yr hyn sy’n ofynnol ar gyfer rhan helaethaf y gwerthusiad yw adrodd ar y materion sydd wedi’u nodi fel rhai sydd angen sylw - o werthusiadau myfyrwyr a chyfarfodydd â myfyrwyr, argymhellion o ddilysiadau, adolygiadau ac addasiadau cyfnodol a dewisol, achrediadau cyrff proffesiynol ac achrediadau eraill, adroddiadau Arholwyr Allanol, a’r camau sydd wedi’u cymryd neu wedi’u rhoi ar waith o ganlyniad i’w nodi. Mae’r gwerthusiad yn cynnwys cyfeiriad at ble y gellir dod o hyd i dystiolaeth o drafodaeth ac atebion (e.e. cofnodion Pwyllgor y Rhaglen).

5 Dylid defnyddio’r dystiolaeth ganlynol i gefnogi’r gwerthusiad:

.1 ystadegau ceisiadau, derbyniadau, cynnydd, dyfarniadau a chyrchfannau gyrfa;

.2 adroddiadau Arholwyr Allanol ac ymatebion tîm y rhaglen iddynt;

.3 adroddiadau cyrff proffesiynol, statudol neu reoleiddiol, os ydynt yn berthnasol;

.4 adborth arolwg cenedlaethol o fyfyrwyr;

.5 gwerthusiadau myfyrwyr (gan gynnwys gwerthusiadau modiwlau, gwerthusiadau rhaglen a dysgu seiliedig ar waith, os yw’n briodol);

.6 adroddiadau cymedrolwyr/adroddiadau tiwtoriaid cyswllt, os ydynt yn berthnasol;

.7 ymgysylltu â chyflogwyr ac adborth;

.8 adborth gan gyn-fyfyrwyr;

.9 cofnodion pwyllgor y rhaglen;

.10 argymhellion o ddigwyddiad dilysu Prifysgol Metropolitan Caerdydd neu’r adolygiad cyfnodol mwyaf diweddar, y mae’n rhaid eu cynnwys yn y Cynllun Gweithredu PEP a’u dosbarthu fel mater sylweddol;

.11 os yw’r rhaglen yn cael ei chyfuno â rhaglen allanol at ddibenion ei mesur ymlaen llaw, yr adroddiad hunanwerthuso beirniadol blynyddol diweddaraf.

6 Mae angen data ystadegol a sylwadau/arsylwadau cysylltiedig ar gyfer cwblhau’r gwerthusiad hefyd. Mae llawer o’r data ystadegol yn cael ei gyflenwi o’r system ganolog ar gyfer gwybodaeth myfyrwyr a gwybodaeth academaidd.

7 Dylai sefydliadau partner gyflwyno Cynlluniau Gwella Rhaglen sydd ar wahân i ddarpariaeth “gartref” Prifysgol Metropolitan Caerdydd.

8 Mae’n ofynnol i dîm y rhaglen lunio cynllun gweithredu y bydd angen mynd i’r afael ag ef yn ystod y flwyddyn i ddod, sy’n seiliedig ar yr wybodaeth yn y gwerthusiad. Gallai tîm y rhaglen fynd i’r afael â chamau gweithredu, efallai y bydd angen iddynt gael eu trosglwyddo i Dîm Cynllunio a Rheoli’r Ysgol, neu efallai y bydd angen eu hadrodd yn y Pwyllgor Dysgu, Addysgu ac Ymgysylltu â Myfyrwyr neu’r Pwyllgor Ansawdd a Safonau Academaidd i’w hystyried. Rhaid i’r cynllun gweithredu presennol ddangos tystiolaeth o barhad â’r cynllun ar gyfer y flwyddyn flaenorol, gan gynnwys dwyn ymlaen unrhyw gamau gweithredu heb eu datrys.

9 Ar yr un pryd, craffir ar werthusiadau o fewn Ysgolion (gan Bwyllgor Dysgu ac Addysgu’r Ysgol) ac mae’n ofynnol i bob Ysgol lunio adroddiad cryno sy’n adlewyrchu iechyd rhaglenni yn yr Ysgol, yn nodi cryfderau a gwendidau, diffygion, a chyfres o gamau gweithredu i ymdrin â nhw ar lefel yr Ysgol yn ystod y flwyddyn academaidd newydd. Dylai crynodeb yr Ysgol nodi unrhyw gyflwyniadau hwyr neu gyflwyniadau nas cyflwynwyd, gan naill roi mesurau lliniaru ar waith neu fanylu ar y camau sy’n cael eu cymryd i fynd ar drywydd y mater. Dylid llunio 
Adroddiad cryno o’r ysgol ar gyfer ei rhaglenni a ddarperir trwy ddarpariaeth gydweithredol, fel masnachfreintiau.

10 Rhaid cyflwyno’r holl werthusiadau a chrynodebau’r Ysgol i’r Gyfarwyddiaeth Gwella Ansawdd yn unol ag amserlen y cytunwyd arni gan y Pwyllgor Ansawdd a Safonau Academaidd. Mae’r amserlen gyfredol ar gael ar dudalennau gwe y Gyfarwyddiaeth Gwella Ansawdd (QED) yn:

	https://outlookuwicac.sharepoint.com/sites/QED/SitePages/Programme-Enhancement-Plans.aspx. 

Rhaid i’r Pwyllgor Ansawdd a Safonau Academaidd gymeradwyo cyflwyniadau hwyr ac achosion o beidio â chyflwyno 

11 Mae rhan o werthusiadau a chrynodebau Ysgol y ddwy raglen wedi’i neilltuo i nodi’r camau gweithredu a gwblhawyd o’r gwerthusiad blaenorol, a’r camau gweithredu sydd heb eu cwblhau eto.

12 Mae’r Pwyllgor Ansawdd a Safonau Academaidd yn derbyn crynodeb blynyddol o’r gwerthusiadau ac yn cyflwyno unrhyw ganfyddiadau perthnasol i’r Pwyllgor, Dysgu, Addysgu ac Ymgysylltu â Myfyrwyr.

13 Mae pob portffolio academaidd yn cael ei adolygu’n flynyddol oni bai bod eithriad yn cael ei roi gan y Pwyllgor Ansawdd a Safonau Academaidd.

14 Cynhelir digwyddiad “gwella” blynyddol i gefnogi’r broses o ledaenu’r arfer da a nodwyd yn y gwerthusiadau.

15 Gall y Pwyllgor Ansawdd a Safonau Academaidd nodi thema flynyddol gyda chwestiynau penodol gyda mewnbwn gan y Pwyllgor Dysgu, Addysgu ac Ymgysylltu â Myfyrwyr, y mae’r holl adroddiadau’n adlewyrchu ac yn gwerthuso arni.

